text: Opdatering: Autist fundet i god behold 
  23 december 2017 kl. 10.47
  Syd- og Sønderjyllands Politi efterlyser en 60-årig autist, der er gået fra et bosted på Kastanie Alle i Ribe.
  Opdateret kl. 13.55: Politiet oplyser på Twitter, at autisten er fundet i god behold.
  Den 60 årige autist fra Ribe er fundet i god behold. Tak for hjælpen. vagtchefen. #politidk
  Oprindelig version:
  Den 60-årige gik fra bostedet ca kl. 10.45, og politiet er interesseret i at finde ham så hurtigt som muligt. 
  - Han er så tilpas dårlig, at vi gerne vil finde ham hurtigst muligt. Jo længere tid han er væk, jo længere kan han nå at komme fra bostedet, fortæller vagtchef Bjørn Pedersen til TV SYD.
  Han bekræfter at de er nervøse for, om manden kan tage vare på sig selv eller eventuelt er bange eller oprevet.
  Manden beskrives som 175-180 cm høj, robust bygget, lyst hår, iført mørkeblå cardigan og jeans samt ID armbånd.  
  Hvis man ser ham, skal man kontakte politiet på 114.
  Ribe. Vi savner en 60 årig autist, der er gået fra Kastanie Alle i Ribe. Beskrives som 175-180 cm høj, robust bygget, lyst hår, iført mørkeblå cardigan og jeans samt ID armbånd. Har du set ham, ring 114. Vagtchefen. #politidk
  
  